Ondersoeker vas op immigrasie-aanklagArgieffoto Paul O’Sullivan, ŉ forensiese konsultant en ondersoeker wat al by verskeie hoëprofielsake betrokke was, verskyn Maandag in die Pretoria-landdroshof op aanklag van die oortreding van die Immigrasiewet. O’Sullivan is Saterdag by die OR Tambo Internasionale Lughawe in hegtenis geneem kort voor hy saam met sy familie na Engeland sou vlieg. O’Sullivan het na bewering drie paspoorte in sy besit gehad. Sy regspan het die voorval bestempel as ŉ “versinsel” teen hul kliënt. O’Sullivan, die eienaar van Paul O’Sullivan & Associates, was by verskeie strafregtelike hoëprofielsake betrokke, waaronder dié van die Tsjeggiese voortvlugtige, Radovan Krejcir, en die skuldigbevinding van die voormalige polisiekommissaris, Jackie Selebi. O’Sullivan het ook gehelp om die moord van Odette Barkhuizen, die Johannesburgse ma wat in die oprit na haar kantoor doodgeskiet is, te ondersoek.